Оралда 13 жастағы қызды зорлағандарға қатысты сот үкімі заңды күшіне енді
DATE: 22:40, 18 Қазан 2024 | GMT +5
TITLE: Оралда 13 жастағы қызды зорлағандарға қатысты сот үкімі заңды күшіне енді
URL: https://kaz.inform.kz/news/oralda-13-zhastagi-kizdi-zorlagandarga-katisti-sot-ukm-zandi-kushne-end-aa47e3/
META: DATE: 22:40, 18 Қазан 2024 | GMT +5
TOTAL WORDS: 220
AUTHOR(S):
TEXT: Сотталушылардың барлығы ҚР ҚК 293-бабы 4-бөлігіне сәйкес айыпты деп танылған болатын. Оған қоса А. ҚР ҚК 293-бабы 2-бөлігі 1-тармағы, Қ. ҚР ҚК 200-бабы 1-бөлігі, сондай-ақ 188-бабы 3-бөлігі 3-тармағы, А. және М. ҚР ҚК 188-бабы 3-бөлігі 3-тармағы бойынша айыпталды. Сонымен қатар А. жәбірленушінің дәрменсіз күйін пайдаланып, жас қызға қатысты сексуалдық сипаттағы өзге де әрекеттерді жасаған. БҚО қылмыстық істер жөніндегі мамандандырылған ауданаралық сотының үкімімен Р. 20 жыл мерзімге бас бостандығынан айырылса, кәмелетке толмаған М. -ға қылмыстардың жиынтығы бойынша түпкілікті 7 жыл 6 айға, А. және Қ. -ға 8 жылға бас бостандығынан айыру жазасы тағайындалған еді. БҚО сотының қылмыстық істер жөніндегі апелляциялық сот алқасының 18 қазандағы шешімімен М., және Қ. -ға қатысты тағайындалған жазалар бөлігінде өзгертілді. ҚК-тің 58-бабы 4, 5-бөлігі негізінде қылмыстардың жиынтығы бойынша М., және Н-ға түпкілікті 7 жыл 7 айға, ал Қ. -ға 8 жыл 1 айға бас бостандығынан айыру жазасы тағайындалды. -ға қатысты түпкілікті тағайындалған жазаға ҚК 58-бабы 4, 5-бөлігі қолданылды деп есептелді. «Үкімнің қалған бөлігі өзгеріссіз қалдырылды. Прокурордың апелляциялық өтініші жартылай қанағаттандырылды, апелляциялық шағымдар қанағаттандырусыз қалдырылды. Апелляциялық қарау барысында сот алқасымен апелляциялық шағымдардың уәждері расталмады, оның үстіне бірінші сатыдағы сотпен материалдық құқық нормаларының дұрыс қолданылмағандығы анықталды. Сол себепті М., және Қ., -ға қатысты тағайындалған жаза мөлшерін көбейтті. Үкім заңды күшіне енді», деп хабарлады БҚО сотынан. Еске сала кетейік, бұдан бұрын Орал қаласында 13 жастағы қызды зорлағандардың сотталғанын жазған болатынбыз
